CELEX: 32002R1881
Language: bg
Date: 2002-10-14 00:00:00
Title: Регламент (ЕО) № 1881/2002 на Съвета от 14 октомври 2002 година за поправка на Регламент (ЕО) № 2200/96 по отношение на началната дата на преходния период за признаване на организациите на производители

03/ 44
            
            
               BG
            
            
               Официален вестник на Европейския съюз
            
            
               232
            
         32002R1881
   
               L 285/13
            
            
               ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
            
            
               
            
         
      РЕГЛАМЕНТ (ЕО) № 1881/2002 НА СЪВЕТА
   
   от 14 октомври 2002 година
   за поправка на Регламент (ЕО) № 2200/96 по отношение на началната дата на преходния период за признаване на организациите на производители
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за създаване на Европейската общност, и по-специално член 37 от него,
   като взе предвид предложението на Комисията (1),
   като взе предвид становището на Европейския парламент (2),
   като взе предвид становището на Икономическия и социален комитет (3),
   като има предвид, че:
   
               (1)
            
            
               Съгласно член 13, параграф 1 от Регламент (ЕО) № 2200/96 на Съвета от 28 октомври 1996 г. относно общата организация на пазара на плодове и зеленчуци (4) на организациите на производители, признати съгласно Регламент (ЕИО) № 1035/72 (5), които не отговарят на условията за признаване, определени в Регламент (ЕО) № 2200/96, е предоставен преходен период от две години, считано от датата на влизането в сила на Регламент (ЕО) № 2200/96, през който период се прилагат разпоредбите на дял IV от него. Този преходен период от две години може да бъде увеличен на пет години, при условие че съответната държава-членка приеме план за действие, предложен от организацията на производителите, с цел да бъдат удовлетворени всички условия, предвидени в Регламент (ЕО) № 2200/96, за признаване на дадената организация от тази държава-членка.
            
         
               (2)
            
            
               Съгласно член 13, параграф 1 от Регламент (ЕО) № 2200/96 за начална дата на преходните периоди от две и пет години се приема датата на влизане в сила на регламента, а именно 21 ноември 1996 г. Определянето на тази дата е резултат от грешка; всъщност правото за ползване на преходните мерки от организациите на производители, считано от датата на влизане в сила на Регламент (ЕО) № 2200/96, би било лишено от смисъл поради действието на Регламент (ЕИО) № 1035/72, предвидено до 31 декември 1996 г. Вместо това като начална дата за преходните периоди е следвало да се вземе предвид датата на прилагане на Регламент (ЕО) № 2200/96.
            
         
               (3)
            
            
               Следва съответно да се поправи грешката в член 13, параграф 1 от Регламент (ЕО) № 2200/96. Тъй като тази грешка е могла да се отрази негативно на организациите на производители, възползвали се от посочените преходни периоди, уместно е да се приложат съответните разпоредби, считано от датата на прилагане на Регламент (ЕО) № 2200/96,
            
         ПРИЕ НАСТОЯЩИЯ РЕГЛАМЕНТ:
   Член 1
   В член 13 от Регламент (ЕО) № 2200/96 параграф 1 се заменя със следното:
   
      „1.   Организациите на производителите, признати в съответствие с Регламент (ЕИО) № 1035/72 преди влизането в сила на настоящия регламент и които не могат да получат признаване в съответствие с член 11 от настоящия регламент без преходен период, се ползват от разпоредбите на дял IV в продължение на две години, считано от 1 януари 1997 г., ако продължават да отговарят на изискванията на съответните членове на Регламент (ЕИО) № 1035/72.“
   
   Член 2
   Настоящият регламент влиза в сила на двадесетия ден след публикуването му в Официален вестник на Европейските общности.
   
   Той се прилага от датата на влизане в сила на Регламент (ЕО) № 2200/96.
   
      Настоящият регламент е задължителен в своята цялост и се прилага пряко във всички държави-членки.
      Съставено в Люксембург на 14 октомври 2002 година.
      
         
            За Съвета
         
         
            Председател
         
         M. FISCHER BOEL
         
      
   
   
      (1)  Предложение, предадено на Съвета на 29 май 2002 г.
   
      (2)  Становище от 24 септември 2002 г. (все още непубликувано в Официален вестник).
   
      (3)  Становище от 18 септември 2002 г. (все още непубликувано в Официален вестник).
   
      (4)  ОВ L 297, 21.11.1996 г., стр. 1. Регламент, последно изменен с Регламент (ЕО) № 545/2002 (ОВ L 84, 28.3.2002 г., стр. 1).
   
      (5)  ОВ L 118, 20.5.1972 г., стр. 1. Регламент, последно изменен с Регламент (ЕО) № 1363/95 на Комисията (ОВ L 132, 16.6.1995 г., стр. 8).